Taškent

Taškent (uz. Toshkent) je glavni grad Uzbekistana. Ime znači "Kameni grad". 2008. godine grad je imao oko 2,18 miliona stanovnika. Prema nezvaničnim podacima grad je 2009. godine imao oko 3 miliona stanovnika. Historija Na području današnjeg Taškenta je postojalo naselje i prije naše ere. Tada je nosio naziv Šaš. U 8. vijeku su ga osvojili Arapi, u sljedećem vijeku je bio uništen napadima Džingis Kana i nomada. Nakon toga je obnovljen, ali ne na ruševinama, već sjeverozapadno od njih. Taškent je često mjenjao vladare, te nekoliko puta bio je srušen. Dalja obnova je slijedila za Timur Lenkove vladavine u 14. vijeku. Značajan prevrat u historija se desio kada je grad pao pod vlast Ruskog Carstva, 1865. godine. Taškent je tada postao centar Turkestanske gubernije, te se počeo razvijati u moderan grad. Od godine 1899. uveden je željeznički saobraćaj, što je povezalo grad s Kaspijskim morem. 11. oktobara 1917. godine grad preuzimaju sovjeti , okupacija je naišla na otpor, u sukobima je uništen historijski dio grada. Od aprila 1918. godine Turkestansku guberniju zamjenjuje Turkestanska ASSR, koja poslije pristupa SSSRu. Godine 1930. postaje njenim glavnim gradom, na tom mjestu prije je bio Samarkand. U razdoblju između 1920. i 1940. godine je počela industrijalizacija grada. 24. jula 1966. godine grad je uništio potres jačine 7 stepeni Richterove skale. Oko 300 000 ljudi je ostalo bez domova. Obnova je uvelike izmijenila urbanistički plan grada. Veliku prekretnicu u saobraćaju 1977. godine donosi otvaranje metroa. Godine 1985. izgrađen je tv toranj visok 375 metra. Godine 1991. Taškent postaje glavnim gradom nezavisnog Uzbekistana. Blizu centra grada se nalazi međunarodni aerodrom. Demografija 1983. godine u gradskom području Taškenta je živjelo 1.902.000 stanovnika. Do 1991. godine (raspad Sovjetskog Saveza) broj stanovnika je porastao na 2.136.600. Taškent je bio četvrti najnaseljeniji grad SSSR-a nakon Moskve, Lenjingrada (Sankt Peterburg) i Kijeva. Danas je Taškent četvrti najnaseljeniji grad Baltika. 2004. godine u gradu je živjelo 2.295.300 stanovnika. 2008. godine demografska struktura Taškenta bila je sljedeća: 63,0% - Uzbeci 20,0% - Rusi 4,5% - Tatari 2,2% - Koryo-saram (Korejci) 2,1% - Tadžici 1,2% - Ujguri 7,0% - ostali Administrativna podjela Grad je trenutno podijeljen na sljedeće distrikte: Bektemir Chilanzar Khamza Mirobod Mirzo Ulugbek Sergeli Shaykhontohur Sobir Rakhimov Uchtepa Yakkasaray Yunusabad Poznate ličnosti Said Ahmad, romanopisac Abdulla Aripov, političar Ravshan Irmatov, nogometni sudija Rustam Kasimdžanov, šahist Vladimir Kozlov, hrvač Iroda Tulyaganova, teniserka Boris Mavashev, seizmolog Međunarodni odnosi Peking Berlin Kortrijk Seattle Seoul Galerija Reference Vanjski linkovi Službena stranica Arhivirano 21. 10. 2019. na Wayback Machine